CELEX: C2005/006/84
Language: da
Date: 2005-01-08 00:00:00
Title: Sag T-435/04: Sag anlagt den 22. oktober 2004 af Manuel Simões Dos Santos mod Kontoret for Harmonisering i det Indre Marked

8.1.2005   
            
            
               DA
            
            
               Den Europæiske Unions Tidende
            
            
               C 6/43
            
         Sag anlagt den 22. oktober 2004 af Manuel Simões Dos Santos mod Kontoret for Harmonisering i det Indre Marked
   (Sag T-435/04)
   (2005/C 6/84)
   Processprog: fransk
   Ved De Europæiske Fællesskabers Ret i Første Instans er der den 22. oktober 2004 anlagt sag mod Kontoret for Harmonisering i det Indre Marked af Manuel Simões Dos Santos, Alicante (Spanien), ved avocat Antonio Creus Carreras.
   Sagsøgeren har nedlagt følgende påstande:
   
               —
            
            
               Annullation af afgørelsen af 7. juli 2004, hvorved sagsøgerens klage blev afslået, samt af afgørelserne af 15. december 2003 om fastsættelse af det kumulerede antal opsparede points for fortjeneste, som var tildelt klageren, og af 12. december 2003 om stadfæstelse af denne afgørelse.
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren i denne sag blev forfremmet til lønklasse A5 i forfremmelsesåret 2002. Ansættelsesmyndigheden underrettede ham i den forbindelse om, at hans resterende pointsaldo var på 54,19 points. Ved skrivelse af 15. december 2003 fra Personaledepartementet erfarede han ikke desto mindre, at hans opsparede antal points pr. 30. september 2003 kun udgjorde 1,5 points. Det fremgår af denne skrivelse, som udgør den anfægtede afgørelse, at pointnedsættelsen ikke er resultatet af en ændring af de points, der var tildelt før det ved Harmoniseringskontorets beslutning ADM-03-35 fastsatte nye system, men af en fuldstændig slettelse af disse points som følge af gennemførelsen af den nye regel om nulstilling af pointantallet efter forfremmelse som omhandlet i denne afgørelse.
   Sagsøgeren har til støtte for sine påstande først gjort gældende, at der er sket tilsidesættelse af legalitetsprincippet, af retssikkerhedsprincippet og af princippet om forbud mod tilbagevirkende gyldighed, for så vidt som der ikke i det foreliggende tilfælde foreligger ekstraordinære omstændigheder, som kan begrunde en tilbagetrækning af den pointsaldo, der allerede er tildelt tjenestemanden, og som han havde ret til i medfør af den dagældende ordning.
   Sagsøgeren har ligeledes anført, at principperne om beskyttelse af den berettigede forventning og om forbud mod forskelsbehandling er tilsidesat, samt at der er sket tilsidesættelse af begrundelsespligten.